[{"text_idx": "#000000", "text": "Meie vein on o\u0303lu? Mitte ainult!"}, {"text_idx": "#000001", "text": "Aasta lo\u0303ppedes on ikka kombeks ko\u0303ike juhtunut meelde tuletada ja teha ja\u0308reldus, millega seoses see aasta meelde ja\u0308tta. Millega siis?"}, {"text_idx": "#000002", "text": "2019 ja\u0308a\u0308b aastaks, millal Eesti jook to\u0303usis otsustavalt Eesti so\u0308o\u0308gi ko\u0303rvale ning need kaks koos on nu\u0308u\u0308d va\u0308lisku\u0308lalistele topeltpo\u0303hjus Eestisse tulemiseks. Ja meile endile uus motivaator oma maad mo\u0308o\u0308da ringireisimiseks."}, {"text_idx": "#000003", "text": "Eesti joogimeistrite ko\u0303ige uuemad oskused on viimastel aastatel novembrikuiseks Joogifestivaliks kenasti kokku kogutud ja maitsmiseks va\u0308lja pandud. Koduo\u0303lut ja -veini on meie mail tehtud nii kaua, et ma\u0308lu algusaegadesse ei ulatugi. Va\u0308ikeo\u0303lledega oleme nu\u0308u\u0308d maailma mastaabis va\u0308hemalt sama suured tegijad, kui e-Eestiga. Ka\u0308a\u0308ritatud marja- ja puuviljajoogid ning destillaadid tulevad ka\u0308rmelt ja\u0308rgi."}, {"text_idx": "#000004", "text": "Palusime viimasel Joogifestivalil kolmel joogigurul maitsta pa\u0308ris ehtsaid ka\u0308sito\u0308o\u0308jooke ja o\u0308elda oma arvamus. Pa\u0308ris ehtsateks ka\u0308sito\u0308o\u0308jookideks peame Veinivilla koduveinikonkursi kahe viimase aasta veine, mis on hobitegija poolt esimest korda suuremas koguses ja ametlikult mu\u0308u\u0308davaks veiniks ka\u0308a\u0308ritatud. Vo\u0303imalikuks sai see nii, et Dansukker hakkas Veinivilla uue ka\u0308a\u0308ritusno\u0303u vaderiks. Et amato\u0308o\u0308rid saaksid esimesed profito\u0308o\u0308 kogemused ning praegu veel va\u0308ikesevo\u0303itu Eesti joogimeistrite ametkond uusi tegijaid juurde."}, {"text_idx": "#000005", "text": "Kolm joogikuru on: Marko Ma\u0308gi \u2013 Eesti mees, kes praegu Hollandis kahe va\u0308ga tegija restorani veinidirektori ametit peab; Marko Kovac \u2013 korraldab Viinis naturaalveinide salongi Karakterre ja John Wurdeman \u2013 ameeriklane, kes Gruusias maa sees amforates veini ka\u0308a\u0308ritamise taaska\u0308ivitas ning sellega turismile ta\u0308iesti uue elu sisse puhus."}, {"text_idx": "#000006", "text": "Marko Ma\u0308gi ma\u0308letab maitseid ajast, kui konkurss toimus esimesi aastaid. Praegused Meistri Veinid on sellega vo\u0303rreldes tohutu areng edasi. Kirsivein on maitse poolest kirss mis kirss. Mahlakas, va\u0308rske, marjane ja ilma ko\u0303rvalmaitseteta. Suurepa\u0308rane digestiivne jook. Ko\u0303lbulik mistahes tasemega restorani. Mustso\u0303straveinis saab suurepa\u0308rase toiduko\u0303rvase nendele roogadele, mille juures mustso\u0303strakaste. Mo\u0303lemad joogid pakuvad ootamatuse efekti ehk just seda, mille ja\u0308rele gurmaanid janunevad."}, {"text_idx": "#000007", "text": "Marko Kovac julgustab omalt poolt valmistama ko\u0303ike ebatavalist. Kui see la\u0308hemale so\u0303pruskonnale meeldib, siis see ongi potentsiaal va\u0308iketootmiseks. Va\u0308ikest ja erilist otsib praegu kogu maailm."}, {"text_idx": "#000009", "text": "Marko Ma\u0308gi ja Tiina Kuuler Veinivillast"}, {"text_idx": "#000011", "text": "Ka\u0308a\u0308ritatud jookidest koguvad ko\u0303ige kiiremini tuntust siidrid. Jaanihanso ja Tori Siidritalu ka\u0308ivad julgelt John Wurdemani teed. Kange alkoholi va\u0308ikevalmistamine ka\u0308ivitus vaevaliselt, kui Po\u0303hjaka kangus ka\u0308is ametnike-Eesti kangekaelsusest u\u0308le ja sillutas teistele tegijatele tee. Nu\u0308u\u0308d vo\u0303ib juba o\u0308elda, et dz\u030cinni va\u0308iketegijaid on Eestis per capita ko\u0303ige enam maailmas. Junimperiumi esimesed auhinnad na\u0308itavad, et Eesti va\u0308iketoodang on maailmatasemel kvaliteediga."}, {"text_idx": "#000012", "text": "Mida muud, kui palju uusi va\u0308ikejooke uuel aastal!"}, {"text_idx": "#000013", "text": "Ko\u0303ige paremad restoranid. Meil ja mujal maailmas"}]